tomron87/hebrew-wikipedia-sentences-corpus huggingface dataset:
בתאריך 15 בפברואר 2019 פורסם כי במצעד הסינגלים הבריטי, המצעד השני בגודלו בעולם לאחר הבילבורד הוט 100, הסינגל השלישי מהאלבום Break Up with Your Girlfriend, I'm Bored הגיע למקום הראשון ובכך הדיח מהמקום הראשון סינגל אחר של אריאנה - "".
אריאנה היא האמנית הראשונה שעשתה זאת בהיסטוריה של בריטניה, והאמנית השנייה במצעד הזה, ב-2 המקומות הראשונים בו זמנית מאז מדונה בשנת 1985.
האלבום נחת במקום הראשון במצעד האלבומים האמריקאי כאשר מכר בשבוע הראשון ליציאתו 360,000 עותקים (מתוכם 116,000 עותקים פיזיים), ובכך הפך לאלבום של אריאנה בעל הפתיחה הגדולה ביותר בקריירה בשבוע הראשון ליציאתו בארצות הברית.
בתאריך 19 בפברואר 2019 אריאנה הצליחה להשיג את מקומות 1–3 במצעד בילבורד הוט 100 עם הסינגל השני, השלישי והראשון מהאלבום (בהתאמה).
בכך אריאנה שברה שיא של החזקה בשלושת המקומות הראשונים במצעד בו זמנית, הישג שאף אומן לא השיג בהיסטוריה, פרט לביטלס בשנת 1964.
"Thank U, Next" (בעברית: "תודה לך, הלאה") הוא סינגל של הזמרת האמריקאית אריאנה גרנדה מתוך אלבום בעל אותו שם.
השיר נכתב על ידי אריאנה גרנדה ופזמונאים נוספים.
השיר מדבר על ההתמודדות של גרנדה עם מות הראפר מק מילר שהיה בן זוגה במשך שנתיים, ההיפרדות שלה מפיט דוידסון שלו היא הייתה מאורסת ועל אקסים נוספים שהיו לה.
השיר שבר שורה של שיאים כולל את השיא לזמרת הכי מושמעת ביום אחד באפליקציית הסטרמיניג ספוטיפיי.
השיר זכה להצלחה מסחרית, כאשר בתום השבוע הראשון ליציאתו נחת במקום הראשון במצעד האמריקאי בילבורד הוט 100 וכן במקום ה-1 בממלכה המאוחדת, באוסטרליה, בקנדה, בפינלנד, ביוון, באירלנד, במלזיה, בניו זילנד, בפורטוגל, בסינגפור ובישראל, ולעשירייה במדינות אוסטריה, בלגיה, דנמרק, הונגריה, איסלנד, לבנון, נורווגיה, סלובקיה ושוודיה.
ב-2 בנובמבר 2018 צייצה גרנדה בטוויטר מילים של שיר מסתורי, אחרי שהאקס שלה, פיט דייווידסון, צחק על הפרידה ביניהם בתוכנית "Saturday Night Live".
ביום הבא, צייצה גרנדה הודעה נוספת, שבה נכתב שהשיר, שיקרא "Thank U, Next", הוא לפי דעתה ההפך מהשיר "Knew Better" מתוך אלבום האולפן "Dangerous Woman".
הזמרת ציינה גם ששם השיר יהיה גם שמו של אלבום האולפן החמישי שלה, כמו שפרסמה כמה חודשים לפני כן ברשת החברתית טוויטר.
השיר יצא לאור ב-3 בנובמבר 2018 ללא קידום ברשתות החברתיות או קידום רשמי כלל.
"Thank U, Next" הוא שיר מסוגת פופ ואר אנד בי ומציין את האקסים שגרנדה יצאה איתם בעברה.
השיר מכיל אלמנטים של סינת'פופ אשר הופקו מראש.
גרנדה חשפה בריאיון ש-"Thank U, Next" הוא משפט שהזמרת ויקטוריה מונה השתמשה בו בעברה.
השיר מתייחס לארבעת האקסים שגרנדה יצאה איתם:
מתייחס לביג שון, ריקי אלברז, פיט דייווידסון ומק מילר, בהתאמה.
ארגוןרשימהמיקוםמקורבילבורד500 שירי הפופ הטובים ביותר בכל הזמנים66
הווידאו קליפ יצא לאור בתאריך 30 בנובמבר 2018, ומזכיר אלמנטים מתוך הסרטים "ילדות רעות", "מעודדות צמודות", "פתאום 30", ו-"לא רק בלונדינית".
מדינהתאריך יציאהפורמטחברת תקליטיםמקורעולם3 בנובמבר 2018הזרמת מוזיקה • הורדה דיגיטליתריפבליק29 במרץ 2019תקליט
Thank Heavens for Dale Evans (בעברית: תודה לגן עדן על דייל אוונס) הוא אלבום הבכורה של להקת הבנות האמריקאית דיקסי צ'יקס.
האלבום יצא לאור בדצמבר 1990, על ידי חברות התקליטים קריסטל קליר סאונד ומונמנט רקורדס.
אלבום זה ספג כישלון ולא הצליח באותה התקופה להביא את ההצלחה הענקית לה זכתה הלהקה יותר מאוחר.
האלבום הוא אלבום קאנטרי אשר הוקלט מתחילת השנה ועד נובמבר אותה שנה ויצא על ידי חברות התקליטים קריסטל קליר סאונד ומונמנט רקורדס.
את האלבום הפיקו את האלבום הפיקו חברות הלהקה עצמן והיו שותפות לכתיבת מספר שירים באלבום.
ב-7 בפברואר 2004, הופץ האלבום מחדש.
בעקבות כישלון האלבום לא יצאו ממנו סינגלים.
ב-AllMusic הופנה כלפי האלבום ביקורת חיוביות, תוך שהוענק לו ציון של שלושה כוכבי זהב מתוך חמישה בסך הכול.
Now הוא המיקסטייפ השני של הראפרית האמריקאית רפסודי.
האלבום יצא לאור ב-21 ביוני 2011, על ידי חברת התקליטים ג'מלה רקורדס.
Thank You הוא אלבום האולפן החמישי של הזמרת האמריקאית מייגן טריינור.
האלבום יצא לאור ב-13 במאי 2016 דרך חברת התקליטים אפיק רקורדס.
האלבום זכה להצלחה מסחרית, ודורג במקום השלישי במצעד האלבומים האמריקאי בילבורד 200, לאחר שמכר כ-107,000 יחידות שקולות לאלבומים, מהן 84,000 עותקים טהורים.
"Texarkana" הוא שיר של אר.
אף על פי שלא יצא כסינגל רשמי, הוא דורג במקום ה-4 במצעד שירי הרוק המודרניים ובמקום 7 במצעד שירי הרוק של המיינסטרים.
הכותרת היא התייחסות לעיר טקסרקנה (הממוקמת על גבול טקסס וארקנסו), שהוזכרה במקור בפזמון.
מייק מילס - גיטרה בס, קלידים, שירה
מייקל סטייפ - זמר ליווי
פיטר הולסאפל - גיטרה אקוסטית
מארק בינגהאם - עיבוד כלי מיתר
ג'ון קין - גיטרת פדל
"Text Book" הוא סינגל שהוקלט על ידי הזמרת-יוצרת האמריקאית לנה דל ריי.
השיר יצא לאור ב-20 במאי 2021, על ידי חברות התקליטים פולידור ואינטרסקופ, כסינגל השני מתוך אלבום האולפן השמיני שלה, Blue Banisters.
ב-28 באפריל 2021, הכריזה דל ריי על צאת אלבום האולפן השמיני שלה, שייקרא Blue Banisters, וייצא לאור ב-4 ביולי 2021. ב-20 במאי 2021, הוציאה דל ריי שלושה סינגלים הנקראים "Wildflower Wildfire", "Blue Banisters" ו-"Text Book" – כ"הקדמה ראשונית לקראת אלבום האולפן השמיני הקרוב שלה".
"Text Book", מציג את דל ריי כבחורה השוקלת את יחסיה עם הוריה.
הוא מתחיל בשורה "אני מניחה שאפשר לקרוא לזה ספר טקסט, חיפשתי את האב שרציתי בחזרה".
חלק ממיליותיו עוררו מחלוקת ברשתות החברתיות השונות.
לנה דל ריי – שירה, כתיבה, הלחנה
גבה סימון – כתיבה, שירת רקע, הפקה, הלחנה, גיטרה אקוסטית, בס, תכנות תופים, הנדסה, גיטרה, כלי מקלדת, כלי הקשה, פסנתר, אפקטים קוליים, סינת' בס
מלודי פרי – שירת רקע
דין ריד – הפקה, הנדסה, מיקסינג
גגרג לאיז – גיטרת בריטון, פדאל סטיל
Thank You (בעברית: תודה לך) הוא אלבום האולפן ה-25 של הזמרת-יוצרת האמריקאית דיאנה רוס.
האלבום יצא לאור ב-10 בספטמבר 2021, על ידי חברת התקליטים דקה.
זהו אלבומה האולפן הראשון מאז צאת אלבומה ה-24 I Love You משנת 2006, והחומר המקורי הראשון מאז צאת אלבומה ה-22 Every Day Is a New Day, משנת 1999.
האלבום נכתב במהלך הסגר בעקבות מגפת הקורונה בשנת 2020 והוקלט באולפן הביתי של רוס.
רוס כתבה יחד את כל 13 הרצועות, ועבדה עם כותב השירים והמפיק ג'ק אנטונוף, כמו גם ג'ימי נייפס, טיילה פרקס וספייק סטנט.
ב-17 ביוני 2021, יצא לאור סינגל הבכורה של האלבום הנושא את שמו "Thank You".
רוס צפויה לצאת לסיבוב הופעות במהלך שנת 2022 על מנת לקדם את אלבומה.
מדינהתאריך יציאהפורמטחברת תקליטיםמקורעולם10 בספטמבר 2021תקליטור • תקליט • הורדה דיגיטלית • סטרימינג • קלטת שמע • מארז תקליטוריםדקה
Tha Carter III הוא אלבום האולפן השישי של הראפר האמריקאי ליל ויין.
האלבום יצא לאור ב-10 ביוני 2008, על ידי חברות התקליטים קאש מאני רקורדס, יוניברסל מוטאון רקורדס ויאנג מאני אנטרטיינמנט.
האלבום עוקב לצאתם של מיקסטייפים והופעות אורח רבים של ויין באלבומים של אמני היפ הופ ו-R&B אחרים.
האלבום עזר לוויין להגביר את חשיפתו במיינסטרים, והוא מכיל הופעות אורח של ג'יי-זי, טי-פיין, פאבולוס, רובין ת'יק, באסטה ריימס, ג'ולז סנטנה, בייביפייס, בובי וי וקניה וסט, בין היתר.
בנוסף, הוא מכיל הופעת אורח של סטטיק מייג'ור, שזוכה לאחר מותו בעקבות פטירתו בפברואר 2008.
על רקע עיקובים והדלפות, האלבום הפך לאחד מהאלבומים המצופים ביותר ל-2008. הוא נכנס היישר אל המקום הראשון במצעד הבילבורד 200 האמריקאי, ומכר מיליון עותקים בשבוע הראשון לצאתו, מה שהפך אותו לאחד האלבומים עם המכירות המהירות ביותר בארצות הברית.
בסוף 2008, הגיעו מכירות האלבום לסך של כ-2.88 עותקים.
מתוך האלבום הונפקו ארבעה סינגלים שזכו להצלחה מסחרית, בהם הלהיט הבינלאומי "Lollipop" ולהיטי מצעדי הבילבורד "A Milli", "Got Money" ו-"Mrs.
בצאתו, זכה האלבום להערכה רחבה ממבקרי המוזיקה ומאז נחשב בעיני המבקרים כאחד מאלבומיו הטובים ביותר של ויין.
הוא זכה למגוון תשבחות, בהם מיקום ברשימת 500 האלבומים הגדולים בכל הזמנים.
הוא הועמד לפרס אלבום השנה בפרסי גראמי וזכה בקטגוריית אלבום הראפ הטוב ביותר, בזמן ש-"Lollipop" זכה בשיר הראפ הטוב ביותר ו-"A Milli" זכה בביצוע סולו הראפ הטוב ביותר.
הוא זכה בתואר פלטינה 8× מטעם איגוד תעשיית ההקלטות האמריקאי.
מגזין הרולינג סטון דירגו את האלבום במקום ה-208 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שתי גרסאות שנוצרו בעבר.
בשנת 2022 האלבום דורג במקום ה-39 ברשימת 200 אלבומי ההיפ-הופ הטובים ביותר בכל הזמנים של מגזין רולינג סטון.
מגזין Spin כלל את האלבום במקום ה-56 ברשימת "300 האלבומים הטובים ביותר ב-30 שנים האחרונות (1985-2014), שנערך בשנת 2019.
ארגוןדירוגמיקוםמקורבילבורד100 אלבומי הראפ הגדולים בכל הזמנים: רשימת צוות67
Thank Me Later הוא אלבום הבכורה של הראפר והזמר הקנדי דרייק.
האלבום יצא לאור ב-15 ביוני 2010, על ידי חברות התקליטים יאנג מאני אנטרטיינמנט, קאש מאני רקורדס ויוניברסל מוטאון רקורדס.
הפקת האלבום התרחשה באולפני הקלטות שונים בין 2009 ל-2010 וטופלה בעיקר על ידי 40 ובוי-1דה.
הוא מכיל הופעות אורח והפקות מוזיקליות של אלישה קיז, טימבלנד, סוויז ביטז, ניקי מינאז', ליל ויין, דה-דרים וקניה וסט, בין היתר.
לאלבום הפקת אמביינט נוקבת המשלבת סינתיסייזרים "מודיים", מקצבים דלילים, קלידים מעורפלים ומינוריים ועיבודים עדינים.
מבחינה לירית, האלבום מתמקד בהגעתו של דרייק לתהילה והזוגיויות שלו.
מילותיו של השירים באלבום מושרות בעדינות, וחוקרות רגשות של ספקנות, חוסר ביטחון ואהבה נכזבת.
לאחר צאתו, הגיע האלבום היישר אל המקום הראשון במצעד הבילבורד 200 עם מכירות של 447,000 עותקים בשבוע הראשון, ונכון לאוגוסט 2015, מכר סך של 1.8 מיליון עותקים.
נוסף על כך, הגיע האלבום למקום הראשון במצעד האלבומים הקנדי וזכה בתואר הפלטינה מאיגוד תעשיית ההקלטות הקנדי כבר בשבוע צאתו.
כל ארבעת הסינגלים מתוך האלבום נכנסו ל-40 הראשונים במצעד הבילבורד הוט 100, כאשר "Find Your Love" הגיע למיקום הגבוה ביותר, במקום החמישי.
האלבום קיבל בעיקר ביקורות חיוביות, כשהמבקרים שיבחו את הנושאים האישיים באלבום וערכו השוואות מוזיקליות ליצירותיהם של קניה וסט וקיד קאדי, בפרט אלבומו של וסט 808s & Heartbreak משנת 2008.
האלבום דורג כאחד האלבומים הטובים ביותר של 2010 על ידי גופים שונים.
מגזין הבילבורד דירג את האלבום במקום השביעי ברשימת "10 האלבומים המובילים של שנת 2010, על פי בחירת המבקרים".
מגזין פיצ'פורק דירג את האלבום ברשימת "50 האלבומים המובילים לשנת 2010" במקום ה-42. האלבום התברג במקום השביעי ברשימת "האלבומים הטובים ביותר של שנת 2010" שנערך על ידי מגזין רולינג סטון.
בקרי מוזיקה רבים מכתב העת היומי הגרידאן דירגו את האלבום ואת שיריו של דרייק מתוכו.
בן תומפסון ממגזין הגרדיאן הכליל את האלבום במקום הרביעי ברשימתו 10 האלבומים הטובים ביותר לשנת 2010, וברשימה דומה עבור הרצועות, "Fancy" דורג במקום הראשון ברשימת 5 הרצועות הטובות ביותר לשנת 2010 ברשימה זו.
פול אסטר ממגזין הגרדיאן דירג את האלבום במקום הראשון ברשימתו, ואת הרצועה "The Resistance" מתוך האלבום דירג במקום השני ברשימתת 5 הרצועות הטובים ביותר לשנת 2010. טים ג'ונזה דירג גם כן את האלבום במקום הראשון ברשימתו.
בסקר השנתי של Pazz & Jop שנערך על ידי מגזין וילג' ווייס, האלבום התברג במקום ה-24 ברשימת 1000 האלבומים הטובים ביותר לשנת 2010.
מקוםתאריםמכירותקנדה (Music Canada)פלטינה ×2160,000הממלכה המאוחדת (BPI)זהב100,000ארצות הברית (RIAA)פלטינה 4×4,000,000
tf–idf, קיצור של term frequency–inverse document frequency, בעברית: תדירות מונח (tf) - תדירות מסמכים הופכית (idf), הוא מדד של עיבוד שפה טבעית, המצמד לכל מילה במסמך השייך לאוסף מסמכים ערך מספרי.
ערך זה, משקף את מרכזיותה של המילה במסמך, ביחס למסמכים אחרים.
מדד זה נפוץ בתחומים של אחזור מידע, כריית טקסט ומידול משתמשים.
גרסאות של tf–idf משמשות מנועי חיפוש לניקוד ולדירוג רלוונטיות טקסטים כתגובה לשאילתת משתמש (כמה מסמך רלוונטי לבקשה שהמשתמש הזין במנוע חיפוש).
שימושים מרכזיים נוספים ל-tf–idf הם סינון מילים עם משמעות נמוכה לזיהוי ועיבוד טקסטים (מילות עצירה), לסיכום טקסטים ולסיווג מסמכים.
tf–idf מחושב בנפרד לכל מונח בתוך כל מסמך, על ידי מכפלה של שני גורמים: תדירות מונח (tf) ותדירות מסמכים הופכית (idf).
תדירות מונח היא אחוז הפעמים שמופיע מונח t במסמך d:
כאשר היא הספירה הגולמית של מונח במסמך, כלומר, מספר הפעמים שמונח מופיע במסמך .
המכנה הוא המספר הכולל של מונחים במסמך (ספירת כל מופע של אותו מונח בנפרד).
ישנן דרכים נוספות אחרות המגדירות מדד זה, אך הגדרה פשוטה ובעלת שימושים רבים.
תדירות מסמכים הופכית (idf) היא מדד לנדירות המילה בין מסמכים .מדד זה מחושב על ידי מציאת אחוז המסמכים בהם המונח מופיע מכלל המסמכים, והפעלת פונקציית הלוג על אחוז זה:
: המספר הכולל של המסמכים
: מספר המסמכים שבהם המונח מופיע (כלומר, ).
אם המונח לא נמצא בקורפוס, הדבר יוביל לחלוקה באפס.
לכן מקובל להתאים את המכנה ל .
מכפלת tf ב-idf מניבה את המדד tf–idf:
משקל גבוה ב-tf–idf מגיע על ידי תדירות מונח גבוהה (במסמך הנתון) ותדירות מסמכים נמוכה של המונח בכל אוסף המסמכים; לכן המשקולות נוטות לסנן מונחים נפוצים.
מכיוון שהיחס בתוך הפונקציה הלוגריתמית של תדירות המסמכים ההופכית תמיד גדול או שווה ל-1, הערך של תדירות המסמכים ההופכית (ובהתאמה של tf–idf) גדול או שווה ל-0. ככל שמונח מופיע במסמכים נוספים, היחס בתוך הלוגריתם מתקרב ל-1, ומקרב את ה-idf ואת tf–idf ל-0.
+מסמך 1 מונח תדירות this 1 is 1a 2sample 1
נניח שיש טבלאות ספירת מונחים של קורפוס המורכב משני מסמכים בלבד, כפי שהם מופיעים בטבלאות המוצגות בצד שמאל.
החישוב של tf–idf עבור המונח "this" מתבצעת באופן הבא:
בצורתו הגולמית, tf הוא רק התדירות של "this" עבור כל מסמך.
בכל מסמך מופיעה המילה "this" פעם אחת; אבל ככל שלמסמך 2 יש יותר מילים (יש לשים לב שמילים מסוימות נספרות פעמיים), התדירות היחסית של אותו מונח קטנה יותר.
idf הוא קבוע לכל קורפוס, ומהווה את היחס בין המסמכים הכוללים את המילה "this".
במקרה זה, ישנו קורפוס של שני מסמכים, ושניהם כוללים את המילה "this".
אז tf–idf הוא אפס עבור המילה "this", מה שמרמז שהמילה אינה אינפורמטיבית במיוחד מאחר שהיא מופיעה בכל המסמכים.
המילה "example" מעניינת יותר - היא מופיעה שלוש פעמים, אבל רק במסמך השני:
word embedding: הצמדת ערך מספרי למונחים מילוליים, כפי שמתאפשר באמצעות שימוש במדד tf-idf מאפשרת דרך פשוטה ונוחה לייצג מונחים מילוליים באמצעות וקטור.
המרה זו, אשר קרויה גם word embedding, מאפשרת הפעלת מניפולציות מתמטיות על מונחים מילוליים, ומהווה את הבסיס לתחום של עיבוד שפה טבעית.
במקרה בו משתמשים במדד tf-idf לword embedding, מילים שונות בעלות מרכזיות דומה בתוך כל מסמך יהיו קרובות זו לזו מבחינת ייצוגם המתמטי.
זיהוי מילות עצירה: מילים אשר מופיעות בכל המסמכים בניתוח מתאפיינות במדד idf=0, וכאלה אשר מופיעות ברובם מתאפיינות במדד idf קרוב יחסית לאפס.
לפיכך, סינון מילים בעלות מדדי idf או tf-idf נמוכים יחסית מאפשרות לנפות מילים נפוצות, כמו "אֶת" "הוא" "אשר".
מילים אלו לרוב אינן מכילות מידע משמעותי, ונהוג לכנותם בעגה של למידת מכונה "מילות עצירה".
כתהליך קדם-עיבודי Pre-processing בעיבוד שפה טבעית נהוג להסיר מילות עצירה, מאחר שהן עלולות לשבש ביצועי מודלים לניתוח שפה טבעית.
Tha Carter V הוא אלבום האולפן השנים עשר של הראפר האמריקאי ליל ויין.
האלבום יצא לאור ב-28 בספטמבר 2018, על ידי חברות התקליטים יאנג מאני אנטרטיינמנט וריפבליק רקורדס.
באלבום משתתפים סוויז ביטז, קנדריק לאמאר, סוסאמן, בתו של ליל ויין רגינה קרטר, סנופ דוג, ניקי מינאז', אשנטי, מאק מיין, טראוויס סקוט, ניביי ו-XXXTentacion המנוח.
האלבום תוכנן לצאת במקור ב-2014. הוא חווה עיכובים רבים כתוצאה ממחלוקת בין ליל ויין לחברת התקליטים קאש מאני רקורדס, כמו גם מהמחלוקות האישיות הרבות שלו עם ראש החברה בירדמן.
לאחר מאבק משפטי ממושך, אושר כי ליל ויין השתחרר מהחוזה שלו עם קאש מאני ביוני 2018 והודיע על יציאת האלבום בספטמבר.
האלבום זכה לשבחי המבקרים, והגיע היישר אל המקום הראשון במצעד הבילבורד 200, עם שבוע הסטרימינג השני בגודלו עבור אלבום בכל הזמנים ועם 480,000 יחידות שנמכרו.
ב-13 בספטמבר 2019, 20 שירים מתוך הגרסה המקורית של האלבום הודלפו ברשת, בהם רצועות רבות שלא פורסמו בגרסה הרשמית של האלבום שיצאה ב-2018.
מהדורת הדלוקס של האלבום יצאה לאור ב-25 בספטמבר 2020, שנתיים לאחר צאתו המקורית של האלבום, לכבוד חגיגות השנתיים לאלבום; היא מכילה שירים שלא נכללו בגרסה הסופית של האלבום.
Tha Carter IV הוא אלבום האולפן התשיעי של הראפר האמריקאי ליל ויין.
האלבום יצא לאור ב-29 באוגוסט 2011, על ידי חברות התקליטים יאנג מאני אנטרטיינמנט, קאש מאני רקורדס ויוניברסל ריפבליק רקורדס.
מפגשי ההקלטות של האלבום החלו בסוף 2008, זמן קצר לאחר צאתו של האלבום Tha Carter III להצלחה מסחרית ושבחים מהמבקרים.
עם זאת, המפגשים הוקפאו, שכן כפי שטען ליל ויין, הוא לא רצה לעקוב אחרי אלבום שזכה להערכה גבוהה כל כך מהר עם הוצאה אחרת, שעלולה להיות נחותה.
לאחר שחרורו של ויין מהכלא, האלבום הוקלט מחדש לגמרי.
מפגשי ההקלטה התחדשו במקומות שונים, בהם היו מעורבים מספר מפיקים מוזיקליים ובהם בנגלדש, דיטייל, טי-מיינוס, נואה "40" שביב, פולואו דה דון, ג'ים ג'ונסין, קיין ביטז, בוי-1דה, וילי ויל, סטריטראנר, קול & דרה, יאנג לאד, הסמיזינגטונס וקניה וסט.
האלבום נוגע בעיקר לנושאים של מין, אלימות, סמים ופשע, וכן לאהבה, פגיעה וקונפליקט רגשי.
באלבום הופעות אורח של קורי גאנז, דרייק, טי-פיין, טק ניין, אנדרה 3000, ריק רוס, ג'ון לג'נד, ברונו מארס, בירדמן, קווין רודולף, ג'יידאקיס, באן בי, נאז, שיין ובאסטה ריימס.
לאחר שחווה עיכוב רב בצאתו, האלבום יצא לקמעונאים הדיגיטליים בחצות ב-28 באוגוסט 2011, לאחר הופעתו של ויין בפרסי הווידאו קליפים של MTV, ולקמעונאים הפיזיים למחרת.
האלבום הגיע היישר אל המקום הראשון במצעד הבילבורד 200, עם 964,000 עותקים שנמכרו בשבוע הראשון, והפך לאלבומו השלישי של ויין שהגיע למקום הראשון.
האלבום זכה לביקורות מעורבות ממבקרי המוזיקה, שהיו חלוקים בתגובותיהם כלפי הפקת האלבום והביצועים של ויין עצמו באלבום, ומצאו שהוא מהווה אכזבה בהשוואה לעבודתו הקודמת.
אזורתוארמכירותדנמרק (IFPI Danmark)זהב10,000הממלכה המאוחדת (BPI)זהב100,000ארצות הברית (RIAA)פלטינה ×55,000,000
Thales Alenia Space היא מיזם משותף צרפתי-איטלקי בתחום תעשיית החלל.
החברה הוקמה בשנת 2007 ומטה שלה ממקום בקאן.
החברה הצרפתית "קבוצת תאלס" החליטה לרכוש מאַלְקָטֶל-לוּסֶנְט פעילויות שלה בתחום החלל שהיו בשותפות עם Finmeccanica האיטלקית.
הרכישה אושרה בשנת 2007 לאחר בדיקת השפעתה על השוק שבוצע על ידי האיחוד האירופי.
בדצמבר 2007 סוכם על שיתוף פעולה עם מערכות המידע הלווייניות רשטניוב תוך התקנת מוצרי החברה בלוויינים רוסים.
כמו כן הורחבו שיתופי פעולה עם חברות אמריקאיות בתחום לרבות בואינג.
Thales Alenia Space נחשבת ליצרן מוביל בתחום בניית לוויינים באירופה.
לאחר שארצות הברית הטילה מגבלות על העברת טכנולוגיה של חלקי לוויינים לסין, על ידי החברה פותחו לוויינים שעמדו בדרישות של ארצות הברית והם שוגרו על ידי סין.
אמנם ארצות הברית התנגדה למכירות אלו בטענה שהם לא עומדות בדרישות.
בעקבות הלחץ בשנת 2013 המכירות לסין הופסקו.
בשנת 2010 התקבלה הזמנה בהיקף של כ-3 מיליארד דולר ללווייני חברת אירידיום תקשורת.
כמו כן נחתמו חוזים ל-24 לווייני של Globalstar ו-6 לוויינים של מערכת ניווט לוויינית גליליו.
במרץ 2018 Spaceflight Industries ו-Thales Alenia Space הכריזו על הקמת מפעל לייצור לוויינים קטנים.
החברה תכננה והייתה אחראית לבניית מודולים לוגיסטיים שבעזרתם מעבורות חלל היו מביאות ציוד ואספקה לתחנת החלל הבין-לאומית.
כמו כן היא בנתה מספר מודולים של תחנת החלל.
החברה בנתה חלקים של ATV וחללית מדגם סיגנוס.
מוצרי החברה שולבו בגשושיות רבות.
ציוד אופטי מתוצרתה שולב בלווייני ריגול צרפתיות.
בבעלות החברה 17 מפעלים ברחבי אירופה.
החברה הוקמה בשנת 1991. המטה שלה נמצא בבנגקוק.
החברה הוקמה כחברת בת של חברה תאילנדית שעוסקת בתחום מחשבים וטלפון.
בשנת 1991 נחתם חוזה עם יוז איירקראפט לבניית לווייני תקשורת.
הלוויין הראשון שוגר בשנת 1993. על הלוויין הותקנו 12 משיבים שפעלו בתחום C band והיו מכסים שטח מיפן עד סינגפור.
בשנת 1997 שוגר לוויין שלישי שכלל 38 משיבים.
הלוויין הרביעי שוגר בשנת 2005 וכלל כ-100 משיבים.
לוויינים אחרונים של החברה נבנו על ידי Orbital Sciences Corporation והם מתוכננים לפעול במשך 15 שנים.
בשנת 1994 החברה נרשמה בבורסה לניירות ערך של תאילנד.
במרוצת השנים החברה הרחיבה את פעילות לתחום אינטרנט וטלוויזיה.
נכון לשנת 2023 בבעלות חברת האם היו 41.1% מכלל המניות.
החברה מפעילה מרכז בקרה ללוויינים בבעלותה ומרכז תפעולי.
"Texas Hold 'Em" הוא שיר של הזמרת-יוצרת האמריקאית ביונסה.
השיר יצא לאור ב-11 בפברואר 2024, על ידי חברות התקליטים פארקווד אנטרטיינמנט וקולומביה רקורדס כאחד משני הסינגלים מתוך האלבום אולפן השמיני שלה, Cowboy Carter, אלבום ההמשך כמערכה השנייה ל-Renaissance שזכה לשבחים.
ביונסה הכריזה על האלבום במהלך סופרבול LVIII יחד עם פרסומת בה הופיעה.
השיר קיבל מועמדות בטקס פרסי גראמי ה-67 בקטגוריות הקלטת השנה, שיר השנה ושיר הקאנטרי הטוב ביותר.
והרוויח את המקום הראשון במצעד בילבורד הוט 100.
ורייזון, חברת תקשורת אמריקאית רב-לאומית, שחררה טיזר קצר במהלך סופרבול LVIII, ובפרסומת הייתה ביונסה והשחקן והקומיקאי האמריקאי, טוני הייל, כשהשניים מוכרים לימונדה בדומה לאלבום האולפן השישי של ביונסה, Lemonade.
טיזר נוסף שוחרר, ובו פסל סוס הכסף הנמצא בעטיפת אלבום האולפן השביעי של ביונסה, Renaissance.
במהלך הסופרבול, שוחררה פרסומת בת דקה עם טוני הייל ובה ביונסה מאתגרת את עצמה באתגר "לשבור" את "שירות האינטרנט של ורייזון 5G".
בפרסומת, ביונסה מנסה "לשבור" את האינטרנט בכמה ניסיונות; מכירת לימונדה, נגינת סקסופון, השקת אוסף בובות ברבי (BarBey; ביונסה קראה לאוסף בובות הברבי שלה כך מפני זכויות יוצרים), הכרזה על מועמדותה כנשיאה וטיסה לחלל.
באותו יום, ביונסה הכריזה על אלבום האולפן השמיני שלה, Cowboy Carter שעתיד לצאת לאור ב-29 במרץ 2024; יחד עם ההכרזה, ביונסה הוציאה לאור שני סינגלים הכלולים באלבום, "16 Carriages" ו-"Texas Hold 'Em".
השיר נכתב על ידי ביונסה יחד עם אליזבת לואל בולנד, מייגן בלו ורפאל סעדיק; והפקת השיר יחד עם ביונסה, בראיין בייטס ונייתן פרארו.
סוגתו של השיר הוא קאנטרי.
Page Six ציין כי השיר דומה ל-"Daddy Lessons" מאלבום האולפן השישי של ביונסה, Lemonade משנת 2016. כריס ווילמן מ-וראייטי גם דימה שהשיר מקושר מוזיקלית ל-"Daddy Lessons".
בן סיסריו מהעיתון הניו יורק טיימס, ציין כי השיר מתחיל בצלילי רקע של גיטרה ואז עובר למעבר מוזיקת רקע.
מריה שרמן מ-The San Diego Union-Tribune, תיארה את השיר, וציינה: "סוגתו של השיר היא מוזיקת קאנטרי אופטימית".
כתב עתרשימהמיקוםמקורבילבורד50 השירים הטובים ביותר של 2024 (עד כה): רשימת צוות4
פרסתאריךקטגוריהתוצאהמקורפרס הווידאו קליפים של MTV11 בספטמבר 2024שיר השנההקליפ הטרנדי ביותרפרסי המוזיקה של MTV אירופה10 בנובמבר 2024השיר הטוב ביותרטקס פרסי גראמי ה-672 בפברואר 2025הקלטת השנה שיר השנה שיר הקאנטרי הטוב ביותר
+אזורתאריךפורמטחברת תקליטיםהערותכלל העולם11 בפברואר 2024הורדה דיגיטלית, הזרמת מדיהפארקווד, קולומביהאיטליה23 בפברואר 2024איירפלייסוני מיוזיק
"Thank God It's Christmas" (בתרגום חופשי לעברית: "תודה לאלוהים שזה חג המולד") הוא שיר חג מולד שנכתב על ידי בריאן מיי ורוג'ר טיילור ובוצע במקור על ידי להקתם קווין.
באוסף שירי חג המולד The Edge of Christmas משנת 1995 הופיע השיר בגרסה מורחבת, כאשר זו כללה פתיח שנוגן על ידי טיילור בתופים.
עם יציאתו לאור בשנת 1984, לא הופק וידאו קליפ לשיר.
כאשר נשאל מיי בשנת 2018 מדוע לא צורף קליפ לסינגל, אמר זה כי לא היה צורך בו מאחר שניסתה הלהקה ליצור "סוג שונה מאוד של שיר חג מולד".
שנה לאחר מכן, ב-15 בדצמבר 2019 פרסמה הלהקה קליפ לשיר אשר נעשה באנימציה ובוים על ידי ג'סטין מון ודרו גליסון.
בשנת 1993, לכבוד הסכמי אוסלו, הוציאה לאור חברת התקליטים הפלסטינית דופי רקורדס גרסה אלטרנטיבית של השיר בשם "Thank God It's Christmas (Special 'Peace In The Middle East' Mix)" (בתרגום חופשי לעברית: "תודה לאל שזה חג המולד (מיקס מיוחד 'שלום במזרח התיכון')").
גרסה זו כללה צד אחד בלבד, ויצאה לאור במהדורה מוגבלת של 250 עותקים.
אלה הופצו בישראל וברשות הפלסטינית בלבד.
על עטיפתה הופיעו יצחק רבין ויאסר ערפאת לוחצים ידיים, כאשר לצידם עומד פרדי מרקיורי (במקור, עמד לצד השניים ביל קלינטון).
לסינגל צורפה כרזה עם התמונה המקורית של לחיצת הידיים של השניים.
גרסה זו נחשבת להפרת זכויות יוצרים, מאחר שאינה אושרה על ידי חברי הלהקה.
"Thank You (Not So Bad)" הוא סינגל של דימיטרי וגאס ולייק מייק, טייסטו, דיידו ו-W&W , שיצא ב-1 בדצמבר 2023 בהוצאת חברת התקליטים סוני מיוזיק.
השיר מהווה גרסה מחודשת לשיר "Thank You" של דיידו.
השיר נכתב על ידי דיידו, וורדט ואן דר הרסט, וילם ואן הנחם, מרלון פלור, ראלף ואן הילסט, טייסטו, דימיטרי וגאס, לייק מייק, פול הרמן, רולו ארמסטרונג ורנזה מיכולס, והופק על ידי דימיטרי וגאס ולייק מייק, בסג'קרס, W&W, טייסטו ורנזה מיכולס.
נכון לאוקטובר 2025, השיר הושמע למעלה מ-137 מיליון פעמים ביוטיוב, ולמעלה מ-550 מיליון פעמים בספוטיפיי.
TheMarker (בעברית: דה מרקר) הוא עיתון כלכלי יומי ישראלי ואתר חדשות כלכלי מבית עיתון "הארץ".
הוקם בידי גיא רולניק ואיתן אבריאל.
החל מינואר 2008, הוא נמכר כעיתון יומי עצמאי.
לעיתון יש ירחון כלכלי (הנושא את השם TheMarker Magazine) ובעבר הוא הפעיל רשת חברתית מקוונת בשם TheMarker Café.
מערכת העיתון פועלת בבניין "הארץ" בתל אביב.
העורכת הראשית של TheMarker היא סיון קלינגבייל ועורך המגזין הוא איתן אבריאל.
אתר האינטרנט TheMarker נחשף לציבור ב-1 במאי 2000 ונועד להציג סיקור שוטף של שוק ההון בישראל ובעולם, תחום ההיי-טק, ענפי הפרסום והמדיה, ענף הנדל"ן, שוק העבודה, צרכנות, עולם המשפט הישראלי, רכב ותחבורה.
עד אז היה אתר האינטרנט של "גלובס" היחיד בישראל שעסק בחדשות מתחום הכלכלה.
המייסד והמקים של TheMarker הוא גיא רולניק ואליו הצטרפו איתן אבריאל, המשמש כיום כעורכו של המגזין, ועדו פולק, שעבר ב-2010 לשמש כמנהל הטכנולוגיות הראשי של מטומי מדיה גרופ.
רולניק, אבריאל ופולק הקימו את TheMarker ב-1999. המשקיעים הראשונים היו קבוצת "הארץ" ואתר האינטרנט הכלכלי האמריקאי TheStreet.com שיתוף פעולה שהתפתח על רקע שגשוג כלכלי וגאות בענפי ההיי-טק והאינטרנט בישראל ובעולם.
באפריל 2001 נרכש האתר A-Online, שסיפק מידע עסקי ובורסאי בזמן אמת לפעילים בשוק ההון הישראלי, ומוזג לתוך אתר TheMarker.
לאחר התפוצצות בועת הדוט-קום מחק האתר TheStreet.com את השקעתו ב-TheMarker.
לצורך הקמת אתר האינטרנט גויסו כ-30 עיתונאים ליצירת מערכת חדשות עצמאית, שתשרת את האתר בלבד, ותפעל במנותק ממערכת המדור הכלכלי של עיתון "הארץ".
בהמשך הועלתה לרשת מהדורה אנגלית של האתר - שתכניה שולבו במסגרת TheStreet.
שיתוף הפעולה בין אתר TheMarker לבין עיתון "הארץ" החל ב-2001 והורחב בהדרגה.
החל ממאי 2018 מחלק האתר את הכתבות לכתבות פתוחות ולכתבות סגורות אשר הגישה אליהן כרוכה בתשלום.
האתר מציג מדיניות אתית נוקשה כחלק מ"מדיניות המערכת":
תביעה על הפרת זכויות יוצרים
העיתון "מעריב" וכתביו הכלכליים תבעו את אתר TheMarker ועורכיו על הפרת זכויות יוצרים נרחבת, במסגרתה במהלך השנים 2001–2002 העתיק אתר TheMarker באופן שיטתי כתבות ממדור "עסקים" של "מעריב", ללא רשות וללא מתן קרדיט לכתבי "מעריב".
TheMarker טען שמדובר בסקירת עיתונות לגיטימית, שלא חייבה מתן קרדיט, על פי הנוהג המקובל באותה תקופה.
ב-17 באוקטובר 2012 פסק בית המשפט המחוזי מרכז שאתר TheMarker אכן הפר את זכויות היוצרים של "מעריב" וכתביו, ואף הטיל חבות אישית על גיא רולניק ואיתן אבריאל, מייסדי TheMarker.
סכום הפיצויים ל"מעריב" ולכתביו נקבע על 5.5 מיליון ש"ח ועוד 180,000 ש"ח הוצאות משפט.
שני הצדדים ערערו לבית המשפט העליון, ובפשרה שהושגה ביניהם נקבע ש-TheMarker ישלם למעריב פיצוי בסך 3.3 מיליון ש"ח ותבוטל החבות האישית של רולניק ואבריאל.
בינואר 2005 במה שנחשב כצעד תקדימי בעולם העיתונות בישראל, אומץ המותג האינטרנטי TheMarker על ידי העיתון המודפס - ומדור הכלכלה של "הארץ" זכה לשם "הארץ TheMarker" ולעיצוב מחודש בפורמט טבלואיד הקטן ביחס לשאר חלקי העיתון.
בנוסף, התמסד שיתוף הפעולה בתחום התוכן בין האתר למהדורה המודפסת.
בפורמט החדש הגבירה "הארץ" את תחרותה בעיתון הכלכלי הוותיק "גלובס".
התחזקות TheMarker ומעמדו של גיא רולניק ב"הארץ" היו אחת הסיבות לעזיבת חנוך מרמרי את עריכת "הארץ" לאחר 13 שנים.
בשתי שנותיו הראשונות הכיל גיליון של TheMarker כחמישים עמודים, וב-2007 הוגדל הגיליון לכשמונים עמודים.
שינוי נוסף חל בכותרת העיתון: הכיתוב שהופיע מתחת לשם העיתון, "עיתון הכלכלה והעסקים של הארץ", הוחלף לכיתוב "עיתון הכלכלה והעסקים של ישראל".
ידיעות מעטות מ-TheMarker הרכיבו מדי יום את עמוד הכלכלה של החינמון "ישראל היום" בשנתו הראשונה.
בתחילת שנת 2008, לקראת הוצאתו לאור של "כלכליסט", יומון כלכלי חדש מקבוצת "ידיעות אחרונות", הגדיל TheMarker את מספר עמודיו, והחל להימכר גם כעיתון עצמאי, נפרד מ"הארץ".
כל גיליון מחולק למדורים המסודרים לפי נושאים ומקלים על ההתמצאות במוסף: חדשות, דעות (של חברי המערכת, בעיקר גיא רולניק, מירב ארלוזורוב וסמי פרץ, לצד קוראי העיתון), היי-טק ותקשורת, נדל"ן ותשתיות, פרסום שיווק ומדיה, עבודה וקריירה, משפטים, צרכנות, כלכלה עולמית ושוק ההון.
ביום ראשון המוסף מצומצם בגודלו.
ביום שישי הוא יוצא בגרסה הקרויה Markerweek, שלה אופי מגזיני וכמה כתבים ייעודיים.
בעקבות מחאת החברתית בישראל של קיץ 2011 אמר חוקר העיתונות ד"ר רפי מן כי TheMarker תרם להנחת התשתית הציבורית למחאה זו.
"אני חושב שמבחינה זאת הוא באמת יותר בולט מעיתונים אחרים".
מגזין TheMarker הוא ירחון כלכלי בעריכת איתן אבריאל.
מגזין TheMarker רשם כמה הישגים עיתונאיים, בהם חשיפת מעשיו של שר האוצר, אברהם הירשזון ביולי 2004. ביוני 2008 הוגש נגד הירשזון כתב אישום, בין היתר על גנבה והלבנת הון, הוא הורשע ונגזר עליו מאסר בפועל.
בכך היה הירשזון לשר האוצר הראשון שנשלח לכלא.
הירשזון שכר את עורך הדין היהודי-אמריקאי אלן דרשוביץ כדי שינסה למנוע את פרסום הכתבה במגזין TheMarker, אך היא פורסמה בכל זאת.
גיליונות רבים של המגזין עסקו בעלייתם של הטייקונים ומשפחות העסקים בישראל, בהם נוחי דנקנר, אליעזר פישמן, יצחק תשובה ואחרים, בהשפעתם על כלכלת ישראל ובמה שנדרש לעשות כדי לשנות את המציאות הכלכלית הישראלית.
העבודה העיתונאית של המגזין, יחד עם אתר האינטרנט והעיתון היומי המודפס, עודדו את ראש הממשלה בנימין נתניהו, שר האוצר יובל שטייניץ ונגיד בנק ישראל סטנלי פישר להקים את ועדת הריכוזיות ("הוועדה להגברת התחרותיות במשק") באוקטובר 2010. על רקע עבודת הוועדה, בסוף 2013 חוקק חוק הריכוזיות ("חוק לקידום התחרות ולצמצום הריכוזיות").
על רקע המשבר הפיננסי של סוף 2008 ותחילת 2009, מגזין TheMarker הקדיש תשומת לב מיוחדת לדרישות של כמה מאילי ההון למחוק חובות והתנגד להן נחרצות.
עקב כך, היקפי הסדרי החוב היו נמוכים מאלה שלהם בעלי הון קיוו, ולפיכך חלקם נאלצו לוותר על מניות כדי לעמוד בהתחייבויותיהם.
תחת עריכתו של אבריאל, מגזין TheMarker כתב רבות על תקציבי צה"ל, שכרם של משרתי הקבע שמועסקים במשרות שאינן קרביות, הפנסיות של משרתי הקבע ועוד.
הכתבות הרחיבו את הדיון הציבורי על מערכת הביטחון, שעד אז התרכז בעיקר בפעילותה הצבאית והביטחונית.
בפברואר 2007, עלתה לאוויר הרשת החברתית המקוונת ואתר הבלוגים TheMarker Café של אתר "TheMarker", בעריכתו של אדם שוב.
האתר שווק תחילה כ"רשת החברתית העסקית הראשונה בישראל", עבור מנהלים ואנשי מקצוע.
האתר היה בנוי על טכנולוגית Web 2.0, בה התוכן מבוסס על תרומת הגולשים.
כל משתמש יכול היה לפתוח עמוד אישי משלו, לפתוח בלוג, להקים קהילות ולהשתתף בהן, לשתף אחרים בתמונות וקובצי וידאו, ולשלב תכנים מאתרים אחרים.
תחילה הוקמו קהילות ופורמים באופן אקטיבי והאתר הזמין מנהלי שיווק, מנהלים טכנולוגיים, עורכי דין ורואי חשבון לכתוב בהם תכנים.
תוכן האתר היה מנוטר למנוע תכנים פוגעניים ולהבטיח אמינות.
לאחר כשנה עזב אדם שוב את תפקיד העורך.
מאז האתר לא נוהל יותר באופן אקטיבי, למעט ניטור תוכן.
בדצמבר 2008 הוקם האתר המקביל "עכבר קפה" כחלק מאתר עכבר העיר, רשת שהתרכזה בתחומי התרבות, האמנות, הבידור והפנאי.
בעיקר אפשרה לגולשים לכתוב בלוגים וביקורת על סרטים, מוזיקה, מסעדות והופעות.
האתר פעל בחינם, והיה אמור להתבסס על הכנסות מפרסום.
בשנים הראשונות זכה להצלחה ובסקר של משרד הפרסום TBWA Digital אף דורג כרשת החברתית השלישית הכי פופולרית שלה בישראל; אך בהמשך, עם העלייה בפופולריות של פייסבוק, ירד מספר הגולשים באתר.
ביולי 2020 הודיע "TheMarker" כי האתר ייסגר וכל התוכן שבו ימחק.
"Thank You for the Music" (בעברית: "תודה לך על המוזיקה") היה הלהיט האחרון והעשרים וחמישה במספרו של להקת אבבא.
הסינגל יצא בנובמבר 1983 עם "Our Last Summer" כבי-סייד.
השיר הוקלט שש שנים קודם לכן, ב-1977, ויצא כבי-סייד של Eagle שהופץ במספר מצומצם של ארצות בהן גרמניה, צרפת, אוסטריה, אוסטרליה ושווייץ.
"Thank You For The Music" נכלל גם באלבום The Album ובסרט ABBA: The Movie שיצא לאקרנים יחד עם האלבום.
הסולנית בשיר "Thank You for the Music" היא אנייטה פלסקוג, כשאנני-פריד לינגסטאד מצטרפת אליה בפזמון.
השיר היה אמור להוות חלק מ"מיני מחזמר" בשם "הנערה זהובת השיער" (The Girl With The Golden Hair) יחד עם עוד שלושה שירים: "I Wonder (Departure)", "I'm A Marionette" (שניהם מופיעים ב-The Album), ושיר נוסף בשם "עלי על הקרוסלה" (Get On The Carousel), שלא הופץ באופן רשמי.
התוכנית לכתוב מיני-מחזמר נגנזה לבסוף.
הלהקה גם הקליטה גרסה ספרדית של השיר ב-1980 שנועדה לקדם את אוסף הלהיטים בספרדית שהלהקה הוציאה באותה שנה בספרד ובמדינות אמריקה הלטינית.
השיר הגיע למקום השני במצעד השבועי של אפריקה הדרומית.
Thankful הוא אלבום הבכורה של הזמרת קלי קלרקסון.
האלבום יצא לאור ב-15 באפריל 2003 בארצות הברית.
A Moment Like This - זהו שיר שנכתב לקלי בעבור הופעתה בגמר אמריקן איידול.
צולם לשיר גם וידאוקליפ שכלל חלקים מתוך אמריקן איידול.
Miss Independent - בהתחלה כריסטינה אגילרה, שהשתתפה בכתיבת השיר, הייתה אמורה לשיר אותו.
Low - זהו השיר הראשון שהחל את קו הפופ-רוק של קלי.
נכתב על ידי ג'ימי הארי.
The Trouble with Love Is - השיר הזה נכלל בפסקול הסרט אהבה זה כל הסיפור.
קליפ הווידאו של השיר כולל חלקים מהסרט.
That One Night: Live in Buenos Aires הוא מארז DVD להופעתה של הלהקה מגאדת' בבואנוס איירס.
המארז יצא ב-6 במרץ 2007. ב-4 בספטמבר 2007 יצאה ההופעה במהדורת CD כפול.
בגרסה המקוונת של iTunes מופיעים שלושה שירים שלא הופיעו במארז ה-DVD.
שירים שבוצעו בהופעה אך לא מופיעים באף הוצאה
דייב מאסטיין - גיטרה ושירה
That's Life הוא אלבום מאת הזמר האמריקני פרנק סינטרה, זהו אלבום האולפן ה-48 של סינטרה וה-21 היוצא בחברת ההקלטות רפרייז רקורדס.
באלבום, That's Life, הצליח למצוא סינטרה את נקודת האיזון, הוא שר בסגנון פופ מודרני, אך בבחירת השירים הקפיד כי יהיו "כבדי משקל", ומכובדים (לדעתו) מבחינת תוכנם.
סינטרה שסלד מהמוזיקת הרוק העכשווית, דבר שהוביל אותו לעימות מתוקשר עם אלביס פרסלי, התפשר בצליל, אך לא הסכים להכניס אלמנטים של מוזיקת הרוק, עליה אמר כמה שנים קודם לכן כי היא ריקנית, משחיתה את הנוער ואינה תורמת דבר.
המילים לשיריו המשיכו להיות כבעבר ובפעולה זו הצליח סינטרה לרצות את מעריציו הוותיקים וגם לפנות לקהל צעיר יותר.
ארני פרימן - מארגן, מנצח
השיר הראשון באלבום, That's life, הופיע בסרט "סיפור מרובע ברונקס" משנת 1993, בסרט "קספר" משנת 1995, בסרט "ג'וקר" משנת 2019, במשחק הווידאו של Tony Hawk's Underground 2 משנת 2004, וכן בסיום העונה השישית של ברוקלין תשע-תשע.
TheDraw הוא עורך קובצי טקסט חופשי עבור MS-DOS המאפשר ליצור אמנות ASCII ו-אמנות ANSI, בנוסף לאנימציות שמבוססות על קוד ASCII או קוד ANSI.
העורך שימושי במיוחד בעת הפריחה של סצנת מערכות ה-BBS במהלך שנות ה-80 ושנות ה-90, כאשר נעשה בה שימוש לצורך יצירה או שינוי של גרפיקות ואנימציות פשוטות המבוססות על קבצים בפורמט ANSI או ASCII.
העורך, אשר פיתוחו החל בשנת 1986, פותח על ידי איאן דייוויס.
הגרסה היציבה האחרונה של העורך הייתה גרסה 4.63, אשר הופצה באוקטובר 1993.
TheDraw היה אחד מעורכי ה-ANSI הראשונים אשר אפשרו יצירת אמנות ANSI שגודלה מ-25 שורות.
הגרסה האחרונה של התוכנה אפשרה לייצר אמנות ANSI בגודל של עד 100 שורות.
בעורכים אחרים, כמו ACiDDraw התווספה האפשרות גם כן לייצר אמנות ANSI עם מכל ל-100 שורות - התוכנה ACiDDraw אפשרה לייצר אמנות ANSI המכילה עד 1,000 שורות).
כמו כן התוכנה מאפשרת גם לייצר אנימציית ANSI המוגבלת ל-50 שורות.
theAngelcy (מילולית: "המלאכיה") היא להקה ישראלית ובה שישה נגנים.
סגנונה כולל השפעות מבלוז מוקדם ("שורשי הבלוז" או "בלוז פרימיטיבי"), רגאיי, פולק רוק, פרוגרסיב רוק, גוספל ומוזיקת מערבונים, מוזיקה עממית מיוון והמזרח התיכון, מוזיקת קברטים ומוזיקה צוענית ומושפע מקשת רחבה של יוצרים בהם לאונרד כהן, טום וייטס, בוב דילן ועוד.
סולן הלהקה ומחבר רוב שיריה הוא הזמר והגיטריסט (המנגן גם ביוקולילי) רותם בר אור וכן שותפים בה מאיה לי רומן בוויולה, אורי מרום בקלרינט וחליל, ענר פקר בקונטרבס, אודי נאור ומעין זמרי בתופים וכלי הקשה.
נאור החליף את המתופף דב רוזן (באלו), אשר הקים את הלהקה ביחד עם בר אור ועזב לאחר שהקליט עמה את אלבום הבכורה.
גל מאסטרו החליפה את פקר על הקונטרבס.
בשנת 2018 החליף סוף ניקריטין את מאסטרו כנגן הקונטרבס של ההרכב.
בר אור גילה את יכולתו לשיר לאחר שנדד כחצי שנה באירופה כנגן-נווד וחסר בית.
ב-2009 הוקמה התשתית ללהקה, כאשר בר אור התחבר עם המתופף דב רוזן.
רוזן, שכבר אז היה מוזיקאי פעיל, הכיר לבר אור את אורי מרום, מעין זימרי ומאיה לי רומן ובקיץ 2011 הוקמה השישיה ביחד עם ענר פקר.
הופעתה הראשונה של הלהקה התקיימה בתל אביב בספטמבר 2011 ומאז התמקדה הלהקה בעיקר בהופעות חיות וצבירת קהל.
במסגרת אחת מההופעות הראשונות, בהן נמכרו לקהל תקליטורים בלתי-מקצועיים, רכש את אחד התקליטורים איש גלגלצ.
שירי הלהקה "Dreamer" ו-"My Baby Boy", בתצורתם הראשונית, נכנסו לפלייליסט של גלגלצ ללא צורך ביחסי ציבור, באופן חסר-תקדים.
עוד לפני שהלהקה הוציאה אלבום בכורה שולב שירה "Giant Heart" כשיר הנושא בסרט "לא בתל אביב" וערוץ המוזיקה ARTE שילב את "My Baby Boy" ברצועת הפולק שלו.
במאי 2014 ראה אור אלבום הבכורה של הלהקה, Exit inside ובו 13 שירים, בהם "My Baby Boy", שנכתב מנקודת מבט של אם לחייל בעת מבצע עופרת יצוקה; "Dreamer"; "People of the Heavens" התיאטרלי המשלב רגאיי עם מוזיקת קברט ומוזיקה חסידית; "Secret Room"; "The Call" במקצב לטיני; "Angel Gets High" ועוד.
השירים באלבום עוסקים גם בקיומם של מלאכים.
באפריל 2019 יצא האלבום השני של הלהקה, Nodyssey (הלחם בסיסים של "No" ו-"Odyssey") ובו 11 שירים, בהם "Breakdown", המספר על משבר רגשי ועל פרידה במערכת יחסים, "Holyland", המתאר כמיהה לבית שאליו מרגישים תחושת שייכות ולא בהכרח מקום רוחני, ועוד.
TheBlaze (נקראה בעבר GBTV - Glenn Beck TV) היא רשת טלוויזיה שמרנית בארצות הברית שהוקמה על ידי גלן בק.
לרשת שני מרכזים, אחד בלאס קולינאס, טקסס והשני בניו יורק.
החדשות משודרות בערוצי כבלים מקומיים בכל רחבי ארצות הברית, בערוץ לוויין 212, ב-SkyAngel וכן זמינה לצופים משאר העולם דרך שירותי טלוויזיה באינטרנט.
נכון ל-30 בדצמבר 2014, TheBlaze היה נגיש דרך כ-100 ספקי טלוויזיה כאשר 11 מהם נמצאים ברשימת 25 הטובים בארצות הברית.
That that is is that that is not is not is that it it is הוא משפט שובר שיניים, שהוא צירוף של מילות קישור באנגלית המדגימות את חשיבות הפיסוק.
ניתן לנתח את המשפט בשלוש דרכים שונות כך שייווצר משפט דקדוקי הגיוני.
בכל דרך מחלקים את הצירוף לשלושה משפטים לפחות, באופן הבא:
שתי הדרכים הראשונות נכתבו בסגנון הכתיבה של הפילוסוף פרמנידס.
המשפט הופיע גם בסרט "צ'ארלי", כאשר המשפט הודגם על ידי המורה של צ'ארלי, הדמות הראשית בסרט אשר עוברת ניתוח במוח בשביל להעלות את רמת ה-IQ שלו.
קיימת למשפט גרסה יותר ארוכה והיא:
The "Civil War" EP (מוכר גם בשם: Civil War) הוא ה-EP השלישי של להקת ההארד רוק האמריקאית Guns N' Roses.
שם האלבום כשם שיר של הלהקה, "Civil War".
האלבום מכיל שירים מצמד אלבומי האולפן של הלהקה, Use Your Illusion I ו-Use Your Illusion II, בנוסף לראיון ייחודי עם גיטריסט הלהקה סלאש.
כל עותק נפרד של האלבום ממוספר.
עטיפת הדיסק מכילה את המילים "The "Civil War" EP" בצבע אדום, מתחת לשם הלהקה - "Guns N' Roses" - בצבע כסוף, על רקע שחור.
לאלבום יצאו שלוש גרסאות, בבריטניה, גרמניה ויפן.
אקסל רוז - זמרה, שריקות ב-"Civil War" ואפקטים קוליים ב-"Garden of Eden"
מאט סורום - תופים וכלי הקשה
דיזי ריד - פסנתר וקולות רקע
סטיבן אדלר - תופים ב-"Civil War"
ThatPower (בעברית: הכוח הזה, מעוצב: thatPOWER#) הוא שיר שהוקלט על ידי האמן האמריקאי ויליאם ג'יימס, אשר נלקח מתוך אלבום האולפן הרביעי שלו, willpower#.
בשיר משתתף הזמר הקנדי ג'סטין ביבר, אשר כתב את השיר לצדו של ג'יימס ודמיאן לירוי.
שני האחרונים אף הפיק את השיר, אשר פורסם בארצות הברית וקנדה ב-18 במרץ 2013, באמצעות חברת ההקלטות אינטרסקופ רקורדס, כסינגל השלישי מתוך האלבום.
השיר דורג במספר מצעדים במדינות שונות.
גרסה מיוחדת של השיר שימשה לתשדירי ה-NBA פלייאוף שידורים ב-ESPN וב-ABC.
השיר פורסם ביוטיוב ב-15 במרץ ובאייטונס ב-18 במרץ.
ויליאם ג'יימס צייץ את עטיפת השיר ב-15 במרץ.
השיר הוקלט ב-20 בפברואר 2013 במטרופוליס, כאשר שני האמנים היו בלונדון עבור טקס פרסי המוזיקה הבריטית.
את השיר שלח ג'יימס לרדיו האמריקאי העכשווי ב-26 במרץ 2013, ונמכרו 108,000 עותקים של הסינגל בהורדות דיגיטליות כבר בשבועו הראשון.
מקוםתאריםמכירותאוסטרליה (ARIA)פלטינה70,000מכירות (BEA)זהב15,000איטליה (FIMI)פלטינה30,000מקסיקו (AMPROFON)פלטינה60,000ניו זילנד (RMNZ)זהב0בריטניה (BPI)כסף200,000ארצות הברית (RIAA)פלטינה1,018,369סיכוםבכל העולםN/A1,812,000
מקוםתאריך יציאהפורמטחברת תקליטיםמקורקנדה18 במרץ 2013הורדה דיגיטליתיוניברסל מיוזיק גרופארצות הבריתאינטרסקופ26 במרץ 2013רדיו מיינסטריםגרמניה29 במרץ 2013הורדה דיגיטליתיוניברסל מיוזיק גרופהממלכה המאוחדת3 באפריל 2013רדיו מיינסטריםפולידור14 באפריל 2013הורדה דיגיטליתגרמניה26 באפריל 2013תקליטוריוניברסל מיוזיק גרופ
That Night (בעברית: הלילה ההוא) הוא שיר באנגלית שנכתב והולחן על ידי אלכסנדר ווקס, מרציס וסילווסקיס וסבינה ז'וגה ובוצע על ידי קרוסל.
השיר ייצג את לטביה באירוויזיון 2019 בתל אביב, ישראל, בעקבות זכייתו במקום הראשון בתחרות הגמר הלאומי הלטבית - Supernova 2019.
Thanks for Leaving (בעברית: תודה על עזיבה) הוא סינגל שהוקלט על ידי הזמרת-יוצרת הרומניה אלכסנדרה סטאן, מתוך אלבומה השני, Unlocked.
השיר יצא לאור ב-28 באפריל 2014, כסינגל הראשון מתוך האלבום.
השיר הגיע למקום הראשון במצעד הרשמי שבאוקראינה.
השיר יצא ב-12 במאי 2014 באיטליה בפורמט של הורדה דיגיטלית ולפני כן יצא באותו הפורמט בשאר רחבי העולם.
בנוסף לכך, השיר נכתב על ידי אלכסנדרו קוטי, סבסטיאן ז'אקום, לי אנה ג'יימס ונאז טוקיו והופק על ידי קוטי וז'אקום גם כן.
מדינהתאריך יציאהפורמטחברת תקליטיםמקורעולם28 באפריל 2014פונוגרם • רוטוןאיטליה12 במאי 2014הורדה דיגיטליתויס ויקטיס • אגו
"That Don't Impress Me Much" (בעברית: "זה לא מרשים אותי במיוחד") הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השלישי, Come On Over.
השיר יצא לאור ב-1 בדצמבר 1998, כסינגל השביעי מתוך האלבום, וכסינגל השמונה עשר של טוויין.
השיר הגיע למקום השביעי במצעד הבילבורד הוט 100, והשלישי במצעד הסינגלים הבריטי.
השיר הוא שיר בסגנון הקאנטרי-פופ, המשלב בתוכו גם את סגנון הקאנטרי-רוק והדאנס-פופ.
השיר זכה להצלחה בינלאומית כאשר הפך לאחד מהשירים הנמכרים ביותר בשנות ה-90 של המאה ה-20, ולאחד מ-16 השירים הנמכרים ביותר בשנת 1999. באותה השנה נמכר השיר בלמעלה מ-4,274,000 עותקים ברחבי העולם.
בבריטניה הפך השיר לשיר השביעי הנמכר ביותר בשנת 1999.
הווידאו קליפ המלא שיצא עבור השיר בוים על ידי פול בויד וצולם במדבר מוהאבי, שבדרום-מערב ארצות הברית, ובברסטו שבקליפורניה.
הקליפ צולם ב-3 וב-4 בנובמבר 1998 והופץ בדצמבר באותה השנה.
בקליפ ניתן לראות את טוויין, כשהיא אוחזת במזוודה, תוך שהיא מתהלכת במדבר.
נכון ל-31 באוגוסט 2019, מונה הצפיות של הקליפ עומד על כ-65 מיליון צפיות.
מקוםתאריםמכירותאוסטריה (IFPI Austria)זהב25,000אוסטרליה (ARIA)פלטינה 2×140,000ארצות הברית (RIAA)זהב500,000בלגיה (BEA)זהב25,000בריטניה (BPI)פלטינה1,000,000גרמניה (BVMI)זהב250,000נורווגיה (IFPI Norway)זהב10,000ניו זילנד (RMNZ)זהב15,000שוודיה (GLF)פלטינה30,000 מכירות + הזרמת מדיה בלבד
הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה הרביעי, .
השיר יצא לאור ב-11 באוגוסט 2003, כסינגל החמישי מתוך האלבום, וכסינגל העשרים ושמונה של טוויין.
עם יציאתו נכנס השיר אל המקום ה-11 במצעד הסינגלים הבריטי.
בשנת 2003, יצאה טוויין לסיבוב ההופעות השני שלה "Up!
Tour", בו ביצעה את השיר.
הווידאו קליפ המלא שיצא עבור השיר צולם בוונקובר, קולומביה הבריטית שבקנדה.
את הקליפ ביים פול בויד.
הקליפ יצא לאור באירופה ב-28 ביולי 2003. הקליפ צולם בגלריית אומנות, בה ניתן לראות את טוויין, כשהיא שרה את השיר.
נכון ל-3 בספטמבר 2019, מונה הצפיות של הקליפ עומד על כ-6.3 מיליון צפיות.
The $5.98 E.P.: Garage Days Re-Revisited (הופץ בהמשך כ-The $9.98 CD: Garage Days Re-Revisited) הוא מיני-אלבום מאת להקת הת'ראש מטאל האמריקאית מטאליקה, אשר יצא לאור ב-21 באוגוסט 1987 על ידי חברת התקליטים אלקטרה רקורדס.
אלבום זה הוא החומר הראשון שהוציאה לאור הלהקה מאז מותו של בסיסט הלהקה, קליף בארטון, והצטרפותו של ג'ייסון ניוסטד כמחליפו.
האלבום הגיע למעמד של אלבום פלטינה בארצות הברית עם מכירות של למעלה ממיליון עותקים.
לאחר שיבוצה של מטאליקה להופעה בשנת 1987 במסגרת פסטיבל הרוק Monsters of Rock באנגליה, הציעה חברת התקליטים הבריטית ורטיגו, שהלהקה תקליט חומר חדש לציון האירוע.
זמן מה לאחר שהחלה הלהקה בניסיון להקליט חומר חדש, שהתוצר שלו היה דמו לשיר Blackened, שבר סולן וגיטריסט הלהקה, ג'יימס האטפילד, את ידו כתוצאת מתאונת סקייטבורד, אשר מנעה ממנו לנגן במשך מספר שבועות.
כתוצאה מכך החליטה הלהקה להקליט גרסאות כיסוי של להקות אחרות, במקום להקליט חומר חדש.
ג'ייסון ניוסטד, בסיסט הלהקה החדש, השתמש בניסיון שלו בבנייה על מנת להסב את המוסך בביתו של מתופף הלהקה, לארס אולריך, לאולפן הקלטות בו ערכה הלהקה חזרות לקראת הקלטת האלבום.
במהלך הקלטת השיר White Lightning, מאת להקת Paralex, החליטו חברי הלהקה להחליפו ב-The Wait מאת להקת קילינג ג'וק.
שירים נוספים שנשקלו להיכלל באלבום, אך לא הוקלטו בסופו של דבר הם Signal Fire, מאת להקת הרוק היפנית Bow Wow ו-I'm No Fool מאת להקת Gaskin.
הרצועה החותמת את האלבום, Last Caress/Green Hell, מקורה בשני שירים נפרדים, אשר הוקלטו במקור בהפרש של חמש שנים על ידי להקת מיספיטס, בעוד שמטאליקה לעומת זאת הקליטה גרסה של שניהם תחת רצועה אחת.
הרצועה מסתיימת בפתיח השיר Run to the Hills, של להקת המטאל הבריטית איירון מיידן, אשר מנוגן בצורה צורמת כמעיין בדיחה.
הלהקה כללה בשם האלבום את המילים "The $5.98 E.P.", וזאת כמאמץ לוודא שהאלבום לא יימכר במחיר מופקע.
הלהקה אף הוסיפה מדבקה לגרסת הקלטת המקורית של האלבום עם הכיתוב "If they try to charge more, STEAL IT!" (בתרגום לעברית: "אם הם מנסים לגבות יותר, גנוב את זה!").
המילים בשם האלבום, שנועדו למונע גביית יתר, שונו בגרסת ה-CD של האלבום ל-"The $9.98 "CD, על מנת להתאים את המחיר בשם האלבום למחיר הרצוי בשוק של CD.
במדינות מסוימות הופץ האלבום תחת שמו המקורי, אולם נוספה לו מדבקה עם טקסט המבהיר ש-"The $5.98 E.P." הוא חלק משם האלבום ולא מחירו.
בבריטניה הופץ האלבום ללא השיר The Wait, אשר הושמט ממנו במטרה לעמוד בחוקי תעשיית המוזיקה המקומית בנוגע לאורך מותר של מיני-אלבום.
במהלך שנת 1989 הופסקה הדפסת עותקים חדשים של האלבום, ומאז הוא נחשב לפריט אספנות.
בשנת 1998 נכללו כל חמשת שירי האלבום תחת האלבום הכפול Garage Inc., אשר כולל גרסאות שהקליטה הלהקה מאז הקמתה, וכן גרסאות כיסוי חדשות שהוקלטו במיוחד לאלבום.
עטיפת האלבום The $5.98 E.P.: Garage Days Re-Revisited שימשה בתור בסיס לעטיפתו האחורית של Garage Inc., כשפניהם של חברי הלהקה בתמונת הבסיס הוחלפו בתמונות עדכניות, בעוד ששם האלבום החדש מסתיר את שם האלבום המקורי.
בשנת 2018 הופץ The $5.98 E.P.: Garage Days Re-Revisited מחדש תחת חברת התקליטים Blackened Recordings, חברת התקליטים הפרטית של הלהקה.
ג'יימס הטפילד — שירה, גיטרה
ג'ייסון ניוסטד — גיטרה בס, קולות רקע
Thank You, Happy Birthday הוא אלבום האולפן השני של קייג' דה אלפנט.
הוא יצא לאור ב-11 בינואר 2011. האלבום הופק על ידי ג'יי ג'ויס .
האלבום הוכרז במקור ביוני 2009 כאשר הלהקה ציינה שהוא יוצא לאור בתחילת 2010 תחת הכותרת Computer Says Move.
הלהקה הקליטה יותר משמונים שירים אך ויתרה עליהם בטענה ש"אף אחד לא מתחבר אליהם".
הלהקה לקחה רעיונות משירים שהם שמרו כ"פרויקטים צדדים" והחליטו להשתמש בהם באלבום.
הלהקה עבדה שוב עם ג'אי ג'ויס שהפיק את האלבום הראשון שלהם Cage The Elephant אך נתקלו בבעיה במהלך הקלטת האלבום כאשר הסולן שלהם, מת'יו שולץ התקשה במציאת השראה למילים לשיר Flow.
"That's How You Write a Song" (בעברית: "ככה כותבים שיר") הוא שיר שנכתב ובוצע על ידי הזמר הבלארוסי-נורווגי אלכסנדר ריבאק.
הוא ייצג את נורווגיה באירוויזיון 2018 בליסבון, פורטוגל.
השיר יצא כהורדה דיגיטלית ב-15 בינואר 2018.
מלודי גרנד פרי 2018 הייתה ההפקה ה-56 של תחרות המוזיקה הנורווגית מלודי גרנד פרי, ובמסגרתה נבחר השיר של נורווגיה לאירוויזיון 2018. עשרה שירים התמודדו, כאשר הזמרים, השירים והמלחינים שנבחרו נחשפו ב-15 בינואר 2018. עשרת השירים התמודדו במהלך הגמר ב-Oslo Spektrum ב-10 במרץ 2018, בהנחיית קאר מגנוס ברג וסיליה ניימון.
ארבע ההופעות שקיבלו הכי הרבה קולות מהקהל התקדמו לגמר הכסף.
בגמר הכסף התקדמו שתי ההופעות שקיבלו הכי הרבה קולות מהציבור לדו-קרב הזהב.
בדו-קרב הזהב ההופעה שקיבל את מרב הקולות מהציבור הוכרזה כמנצחת.
אלכסנדר ריבאק ניצח עם השיר "That's How You Write a Song", איתו קיבל 71% מהקולות בדו-קרב הזהב.
השיר התמודד בחצי הגמר השני של אירוויזיון 2018 שהתקיים ב-10 במאי 2018 בליסבון, פורטוגל.
מדינהתאריך יציאהפורמטחברת תקליטיםעולם15 בינואר 2018הורדה דיגיטליתשוחרר באופן עצמאי
"Thank You Girl" הוא שיר של להקת הרוק הבריטית הביטלס, ונכתב על ידי ג'ון לנון ופול מקרטני.
הסינגל יצא כבי-סייד של הסינגל "From Me to You", שהוקלט באותו היום, 5 במרץ 1963. אף על פי שלא יצא בשום אלבום בבריטניה עד Rarities ב-1978, השיר היה השיר השני באלבום The Beatles' Second Album בארצות הברית.
בתור הבי-סייד של הסינגל "Do You Want to Know a Secret", השיר הגיע למקום 35 באביב 1964 בבילבורד הוט 100.
השיר, שנקרא במקור "Thank You, Little Girl", נכתב על ידי ג'ון לנון ופול מקרטני כמחווה למעריצות הרבות של הלהקה.
מקרטני אמר: "ידענו שאם נכתוב שיר שנקרא 'Thank You Girl', הרבה מהבנות שכתבו לנו מכתבי מעריצים ייקחו את זה כ'תודה' אמיתית.
אז הרבה מהשירים שלנו הופנו ישירות למעריצים".
השיר שנכתב "eyeball to eyeball", ביטוי שבו השתמשו לנון ומקרטני מאוחר יותר כדי לתאר את מפגשי הכתיבה הנוסחתיים המוקדמים שלהם, מדגים כיצד הם הצליחו להפיק שיר מאפס על ידי עבודה בשותפות מוחלטת.
מבחינה לירית, איאן מקדונלד מציע כי לנון כתב ככל הנראה את השורה הראשונה של כל בית, מה שמאפשר למקרטני להשתמש בכישרון שלו למשחקי מילים וחרוז פנימי בהשלמתו.
לנון אמר כי השיר נועד במקור להיות סינגל: "'Thank You Girl' היה אחד המאמצים שלנו לכתוב סינגל שלא עבד.
אז זה הפך לבי-סייד או לרצועה באלבום".
באפריל 1972 הוא אמר ל-Hit Parader: "השיר נכתב על ידי פול ועל ידי.
זה היה פשוט שיר מטופש שדפקנו".
נראה שמקרטני הסכים ותיאר אותו כ"קצת שיר פריצה, אבל הכל תרגול טוב".
גם "From Me to You" וגם "Thank You Girl" קיבלו קרדיט של "מקרטני-לנון", כמו שמונה השירים שבאלבום Please Please Me.
השיר ישתנה לצמיתות לקרדיט כתיבת השירים המוכר יותר של "לנון-מקרטני" עבור הסינגל הבא שלהם, "She Loves You".
ג'ון לנון - שירה מובילה, גיטרת קצב, מפוחית
פול מקרטני - ליווי, גיטרה בס
ג'ורג' האריסון - גיטרה חשמלית
"The 1" (מעוצב: "the 1"; בעברית: "ה-1") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השמיני שלה, Folklore.
השיר יצא לאור ב-24 ביולי 2020, על ידי חברת התקליטים ריפבליק רקורדס, ביחד עם שאר שירי האלבום כסינגל שיווקי רשמי מתוכו.
השיר נכתב על ידי סוויפט ביחד עם ארון והופק על ידי דסנר גם כן.
עם יציאתו, "The 1" זכה לביקורות חיוביות מטעם מבקרי המוזיקה, ששיבחו את הכתיבה שלו והשימוש בכלי הנגינה השונים בו בדומה ל-"Cardigan", "Exile" ו-"Betty".
כמו כן, מבקרי המוזיקה טענו שהשיר "מהווה כפתיחה מעולה לאלבום ומעניק לו גוון ייחודי".
השיר הופיע במקום השני במצעד שירי הספוטיפיי העולמי וצבר למעלה מ-7.420 מיליון השמעות ביממה אחת, תוך שהפך לאחד מהשירים עם הפתיחות הגדולה ביותר בשנת 2020. "The 1" הוא שיר רגוע בדומה לשאר שירי האלבום, שמכיל סגנונות שונים.
לבסוף, ב-9 באוקטובר 2020, יצא השיר כסינגל שיווקי רשמי מתוך האלבום, תוך שנשלח לרדיו להיטים עכשוויים בגרמניה.
"The 1" הוא שיר אופטימי העוסק באישה אשר חיה את חייה החדשים לאחר פרידה, תוך הסתכלות על מערכת היחסים הישנה באופן חיובי ובוגר.
השיר תואר כשיר "ריקודים" שמדבר על יום אפור כלשהו בחייה של סוויפט.
השימוש בפסנתר בו, הושווה לשימוש בפסנתר שנעשה באלבום I Am Easy to Find של דה נשיונל.
השיר נפתח עם השורה "אני עושה טוב; אני על איזה שיט חדש".
קייטי מולטון מ-Consequence טענה כי השורה הזו עוברת על חוקי הרדיו ופוגעת באפשרות לשדר אותו שם.
לורה סנאפס מהגרדיאן תיארה את השיר כ"שיר שמזכיר את מאהב העבר של סוויפט".
ב-The Line of Best Fit נכתב כי מדובר בשיר "שנון, בו יש עיסוק במאהבים שונים שהיו בחייה של סוויפט".
ארגוןרשימהמיקוםמקוררולינג סטוןכל 206 השירים של טיילור סוויפט, לפי דירוג115BuzzFeed167 השירים הטובים ביותר של טיילור סוויפט, לפי דירוג36Insider30 השירים הטובים ביותר לשנת 2020, לפי הסדר20NMEהשירים הטובים ביותר של טיילור סוויפט, לפי דירוג13Vulture179 השירים הטובים ביותר של טיילור סוויפט, לפי דירוג96
עם שחרורו של Folklore, השיר נחת במקום הראשון במצעד הספוטיפיי האמריקאי, עם 4.175 מיליון השמעות והפך לשיר עם הבכורה הגדולה ביותר של אמנית בארצות הברית בתולדות הפלטפורמה.
בהמשך, התברג במקום השביעי במצעד הסינגלים הבריטי, והיה לשירה ה-16 שנכנס לעשירייה הפותחת במצעד.
במצעד הבילבורד הוט 100 הגיע למקום הרביעי והיה לאחד מהשירים היחידים בהיסטוריה שעשו זאת מבלי שיצאו כסינגל.
באוקטובר 2022, השיר עבר את רף 300 מיליון האזנות ברשת הזרמת המדיה ספוטיפיי, ונהפך לשירה ה-28 של סוויפט אשר עושה זאת.
אזורתאריך יציאהפורמטחברת תקליטיםמקורכלל העולם24 ביולי 2020הזרמת מוזיקה • הורדה דיגיטליתריפבליקגרמניה9 באוקטובר 2020רדיו להיטים עכשווייםיוניברסל
"Thank You" (בעברית: "תודה") הוא שיר שנכתב ובוצע על ידי הזמרת-יוצרת האנגלייה דיידו.
השיר הופיע לראשונה בשנת 1998 בפסקול הסרט "דלתות מסתובבות".
מאוחר יותר הוא נכלל באלבום הבכורה של דיידו משנת 1999, "No Angel", ויצא לאור בספטמבר 2000, מה שהביא אותו להצלחה רבה.
חלקים מהבית הראשון של השיר מופיעים בפזמון הסינגל "Stan" משנת 2000 של אמינם.
הופעה זאת הביאה במידה ניכרת להצלחה של "Thank You" ושל "No Angel".
השיר נכנס למצעד בילבורד הוט 100 במקום ה-80 בינואר 2001, והגיע עד למקום השלישי באפריל 2001. השיר נשאר במקום זה במשך שלושה שבועות.
השיר הגיע בנוסף למקום הראשון במצעד השירים העכשוויים למבוגרים, במצעד 40 השירים למבוגרים ובמצעד שירי הדאנס קלאב.
דיידו כתבה את השיר בהשראת תקופת שפל ודיכאון בחייה ועל האופן שבו היא איבדה את ביתה.
הוא נותר הלהיט הגדול ביותר של דיידו בארצות הברית עד כה, והיחיד שלה שהגיע לעשרת המקומות הראשונים בבילבורד הוט 100. השיר היה אחד מהלהיטים הרדומים הגדולים של השנה, אשר נכנס למצעד בינואר ונשאר בו עד סוף ספטמבר.